***עלון מידע למטופלים ולבני משפחתם – מכון המטולוגי***

טלפון מחלקה: 03-502 8778 /8780 פקס: 03-5028776

**מטופל/ת יקר/ה,**

צוות המכון עושה כל שביכולתו כדי להעניק לך את הטיפול האיכותי ביותר וליצור עבורך סביבה נעימה ותומכת. על מנת להקל על שהותך ככל שניתן, ברצוננו למסור לך ולבני משפחתך מידע על המכון ונהליו. אנו מקווים כי המידע בעלון זה ייתן מענה לכל שאלותיך. צוות המכון ישמח לסייע לך ולבני משפחתך ולענות לכל שאלה נוספת.

**המערך ההמטולוגי** כולל את המכון ההמטולוגי שבו יש מרפאה וטיפול יום, יחידת אשפוז ומעבדה המטולוגית. המעבדה נמצאת בסמוך למכון ואילו יחידת האשפוז נמצאת בסמוך לפנימית ד'.

**צוות המכון:**

מנהל המכון:דר' אשר וינדר

אחות אחראית: גב' בורוכוב מלי

צוות המכון כולל רופאים מומחים ומתמחים, אחיות, מזכירות, כוח עזר, עובדת סוציאלית,

דיאטנית, ובת שירות לאומי.

מיקום המכון: המכון ממוקם בקומה 2 – בניין מרפאות חוץ.

**ימי פעילות:**

המכון פעיל חמישה ימים בשבוע.

ימי מרפאה לקבלת קהל : א', ב', ד'

שעות הפעילות: 7:30-15:00

זמן המתנה: עליך להערך לזמן המתנה של שעתיים.

**שלבי קבלת מטופל למרפאה:**

1. בהגיעך פנה למזכירות החולים שממוקמת בקומה 2 (בסמוך למרפאת נשים) לשם רישום, בדיקת הסדר תשלום (טופסי 17) והנפקת מדבקות.
2. כנס למכון ההמטולוגי (לתחנת אחות) לפתיחת תיק/ הוצאת תיק.
3. הצוות הסיעודי יקרא לך לביצוע הבדיקות הנדרשות .
4. כשתוצאות בדיקת הדם יהיו מוכנות, התיק יועבר לרופא עי' הצוות המקצועי (הבדיקה תהיה מוכנה כ- 40 דקות לאחר ביצועה)
5. בבקשה המתן ליד חדר הרופא, הרופא יקרא לך בתורך.
6. בסוף הביקור יש לקבוע תור במזכירות (שליד מרפאת נשים) לביקור הבא. ניתן לקבוע תור לביקור חוזר גם בטלפון 03-5028780
7. לביקור חוזר נא הצטייד בהסדר תשלום (טופס 17) על פי הנחיות הרופא.

**מידע כללי:**

1. העישון בין כותלי בית החולים אסור על פי חוק!
2. בית החולים אינו אחראי על חפצי ערך. במידת הצורך, ניתן להפקיד חפצי ערך במשרד הקבלה בחדר המיון.
3. אנא שמרו על כבוד הצוות המטפל, והישמעו להנחיותיו.
4. אנא שמרו על השקט, על הניקיון ועל רכוש בית החולים והמאושפזים.
5. בבית החולים מתקיימת הוראת סטודנטים במקצועות הרפואה והסיעוד . אנו מקווים שתגלו סובלנות והבנה לנושא חשוב זה.

הממונה על פניות הציבור ואחראי זכויות המטופל

דר' יובל לוי טל':03-5028892

**צוות המכון ההמטולוגי עושה כל שביכולתו על מנת להקל את שהותכם,**

**נשמח לעמוד לרשותכם בכל שאלה או בעיה.**